ART 088 – 2016-05-13 Beplande ekonomiese samesmelting tussen die EU en VSA – die Antichris se regering sluip stilweg nader! | Siener van Rensburg - Artikels deur FH Pretorius. (Oupa Baard)
Antichris, Britex, Brittanje, CSU, Donald Trump, Ekonomiese mag, EU, Europa Unie, Hillary Clinton, Horst Seehofer, Merkel, Obama, VSA, Zu Guttenberg
ART 088 – 2016-05-13 Beplande ekonomiese samesmelting tussen die EU en VSA – die Antichris se regering sluip stilweg nader!
Ek het laat vanmiddag op die nuusberig onderaan vandag se artikel afgekom. Dit is baie, baie belangrik om kennis te neem van die inhoud van die berig, maar dit is verál belangrik om die dieper betekenis agter dit te verstaan ook! As die strewe in die berig suksesvol deurgevoer kan word sal dit ‘n baie donker tyd vir die wêreld inlui. Behalwe natuurlik vir diegene van ons wat wéét dat dit eintlik nóg ‘n stappie nader aan ons uiteindelike volmaakte vryheid sal wees. Hou daarom moed en behou die geloof, ons is onherroeplik op pad daarheen!
Hou moed, ons Koning Jesus die Christus is in beheer!
Hierdie soort inligting bevestig al meer en ook al duideliker dat ek reg was in Artikels 079 – 081(b) dat die finale Shemita, oftewel die sewe jaar van die Antichris, op 25 September 2015 begin het. Ek het vanaf Art 065 van 19 Augustus 2012 tot op datum heelwat oor die Antichris en ook hierdie Shemita geskryf, en alles hiervan het begin by die vreemde droom wat ek op 26 Februarie 2012 gehad het. Daar het sekere intiem-persoonlike simboliese betekenisse sáám met die droom uit my verlede gekom wat, in terme van my roeping rondom Siener van Rensburg, ook geblyk het profeties van aard te kan wees. Ek is egter nie volmaak nie en ek kan daarom maar net hoop en bid dat ek alles reg gehoor en ook reg verstaan het.
En ja, daar is nog heelwat wat na vore moet kom, maar meer daaroor later
Maar so vertoon die berig hieronder een of twee van die agtergrondskuiwe wat op ‘n slinkse en agteraf wyse op die skaakbord van die wêreldpolitiek gemaak word om die Antichris stilweg in beheer van die wêreldekonomie te kry. ‘n Samesmelting van hierdie aard op hierdie vlak, en dan ook juis tussen hierdie twee super-groot ekonomiese rolspelers, sal ‘n internasionale polities-ekonomiese mag skep wat die wêreld nog nooit geken het nie! Die persoon wat in beheer hiervan gestel word sal met reg kan aanspraak maak daarop om die ‘koning oor die ganse aarde’ genoem te word! Niks of niemand sal menslikerwys kan standhou teen hierdie mag en gesag nie!
En ja, dit is wel ‘stille agtergrondskuiwe’ wat hier aangewend word, want die algemene publiek is salig onbewus van hierdie agteraf gekonkel van ‘n klein groepie mense om die wêreldekonomie in absolute terme onder hul beheer te verkry.
Dit is vir my persoonlik ook baie interessant én betekenisvol om te sien dat juis Baron Karl-Theodor zu Guttenberg se naam so direk betrokke is hierby! Ons kan seker nie sê dat die plan by hom ontstaan het nie, maar hy is beslis besig om ywerig te help om dit te implementeer! Hy is amptelik weg uit die Duitse politiek, maar hy is natuurlik nog steeds deel van die CSU van Bavaria. En ja, mense luister as hy praat, want hy is nog steeds geweldig invloedryk en wat hy sê dra groot gesag in Europa en die VSA!
Dit is baie duidelik dat dit nie in die VSA se beste belang gaan wees om vir hierdie nuutste (politieke) skuif te val nie. Obama (en Merkel in Europa) blyk heel entoesiasties te wees om hierdie samesmelting te laat plaasvind en ‘n mens kan maar net wonder wat vêrder sal gebeur nadat hy binne enkele maande uittree as president van die VSA. Hier moet ons ook in gedagte hou dat ook Frau Merkel se politieke rakleeftydperk reeds verby is en dat sy eintlik nog net op geleende tyd in Duitsland regeer. Die ironie hiervan is dat hierdie tyd juis aan haar gegun word deur die ultra-konserwatiewe politieke groepering wat haar nog in die kussings hou!
Hulle is op rekord deur hul leier, Herr Horst Seehofer, dat sy glad nie meer gewild by die CSU (met hoofkwartier in Bavaria) is nie, en hulle kan dus die politieke mat op enige gegewe punt met gemak onder haar voete uitruk! Maar, alles in ag genome rondom politieke bymotiewe sal dit waarskynlik eers gebeur sodra hierdie nuwe ekonomiese plan amptelik in plek is en nie meer verander kan word nie. Dan sal haar politieke diensbaarheid waarskynlik ook verby wees.
May 12, 2016 • From theTrumpet.com
In 1948, influential New York Times journalist Clarence Streit laid out his idea for theeventual merger of the United States and Europe in testimony before the U.S. Congress House Committee on Foreign Affairs. “Whatever power they can achieve as two separate unions—a United States of Europe and a United States of America—they can achieve far better by forming one union,” he explained.
« ART 089 2016-05-17 Siener se Engelse soldate is op pad na Pretoria!
ART 087: 2016-03-10 Is Merkel se son besig om finaal te sak? »